stanford-oval/wikipedia huggingface dataset:
Håvard Klemetsen
Maailmancup

Klemetsen voitti maailmancupin normaalimäen Gundersen-kilpailun Lillehammerissa joulukuussa 2011. Aiemmin hän oli maailmancupissa sijoittunut parhaimmillaan kaksi kertaa neljänneksi. Maailmancupin kokonaiskilpailussa hän oli kaudella 2011–2012 kymmenes. Hän sijoittui toiseksi sakkokierroskilpailussa Lillehammerissa marraskuussa 2012. Joulukuussa 2013 Klemetsen sijoittui toiseksi sekä Ramsaun että Schonachin kilpailussa. Tammikuussa 2014 hän oli toinen Seefeldin kolmannessa kilpailussa. Hän sijoittui maailmancupin kokonaiskilpailussa viidenneksi kaudella 2013–2014. Tammikuussa 2015 hän oli toinen Seefeldissä ja kolmas Sapporossa. Kauden 2014–2015 kokonaiskilpailussa hän oli kuudes.
Klemetsen ilmoitti kauden 2017 jälkeen uransa olevan päätepisteessään.
Aiheesta muualla

Håvard Klemetsenin kotisivut (Arkistoitu – Internet Archive) (norjaksi)
Rondeau

Rondeau oli keskiajan Ranskassa yleistynyt runotyyli ja siihen sovitettu laulutyyli. Se oli yleisimpiä lajeja balladin ja virelain ohella. Englanninkielisen version, roundelin, teki tunnetuksi runoilija Algernon Charles Swinburne romantiikan aikakaudella.
Rondanen kansallispuisto

| --- | --- |
Sijainti:  Norja, Hedmarkin lääni, Opplandin lääni
Pinta-ala:  963 km²
| --- | --- |
Nimi alkuperäiskielellä:  Rondane nasjonalpark
Tyyppi:  Kansallispuisto 
Perustettu:  1962 laajennettu 2003
muokkaa - muokkaa wikitekstiä - muokkaa Wikidataa
Rondanen kansallispuisto (norjaksi Rondane nasjonalpark) sijaitsee Norjassa Hedmarkin ja Opplandin läänien alueella. Kansallispuisto levittäytyy Dovren, Selin, Nord-Fronin, Ringebun, Folldalin ja Stor-Elvdalin kuntien alueille. Kansallispuisto perustettiin vuonna 1962 ja sitä laajennettiin vuonna 2003. Pinta-alaltaan kansallispuisto on 963 neliökilometriä.
Riku Helenius

| Riku Helenius |
| --- | --- |

Henkilötiedot
Syntynyt: 1. maaliskuuta 1988 (ikä 36) Pälkäne, Suomi
Kansalaisuus:   Suomi
Jääkiekkoilija
Lempinimi:  Helge
Pelipaikka:  maalivahti
Hanska:  vasen
Pituus:  190 cm
Paino:  83 kg
Pelaajaura
Pääsarjaura:  2009–2021
Aik. seurat:  Norfolk Admirals (AHL) Augusta Lynx (ECHL) Mississippi Seawolves (ECHL) Tampa Bay Lightning (NHL) Elmira Jackals (ECHL) Södertälje SK (SEL) JYP (SML) Syracuse Crunch (AHL) Florida Everblades (ECHL) Jokerit (KHL) KalPa (SML) Ilves (SML) Pelicans (SML) Dresdner Eislöwen (DEL2)
NHL-varaus:  15. varaus, 2006 Tampa Bay Lightning
| Mitalit> Maa:   Suomi.Miesten jääkiekko.Alle 18-v. MM-kilpailut  | Mitalit> Maa:   Suomi.Miesten jääkiekko.Alle 18-v. MM-kilpailut  | Mitalit> Maa:   Suomi.Miesten jääkiekko.Alle 18-v. MM-kilpailut  | Maa:   Suomi> Miesten jääkiekko. |
| --- | --- | --- | --- |
|  Hopeaa | Ruotsi 2006 | jääkiekko |  |
| U-18 Junior World Cup  | U-18 Junior World Cup  | U-18 Junior World Cup  |  |
|  Pronssia | Břeclav 2005 | jääkiekko |  |
Riku Tapio Helenius (s. 1. maaliskuuta 1988 Pälkäne) on suomalainen uransa lopettanut jääkiekkomaalivahti.
Pelaajaura

Helenius on Ilveksen kasvatti. Hän pelasi kauden 2005–2006 päätteeksi alle 18-vuotiaiden MM-kisoissa ja torjui Suomelle hopeaa. Hänet valittiin kisojen parhaaksi maalivahdiksi ja Tampa Bay Lightning varasi hänet NHL:ään ensimmäisellä kierroksella vuoden 2006 varaustilaisuudessa. Tulokaskausi 2006–2007 SM-liigassa meni pilalle olkapäävamman takia. Sairausloma piteni niin paljon, että Ilves hankki Tuukka Raskin kakkosmaalivahdiksi Pasi Häkkisen Rauman Lukosta loppukaudeksi.
Kesällä 2007 Helenius teki kolmevuotisen tulokassopimuksen Tampa Bay Lightningin kanssa ja kauden 2007–2008 hän pelasi WHL-juniorisarjan Seattle Thunderbirdissä. Kaudella 2008–2009 hän pelasi ECHL:n Augusta Lynxissä ja Mississippi Sea Wolvesissa.
Tammikuussa 2009 Helenius sai kutsun ylös Tampa Bay Lightningin kokoonpanoon ja pelasi ensimmäisen kerran NHL:ssä 30. tammikuuta.
Tammikuun 2010 lopulla Tampa Bay lähetti Heleniuksen Ruotsin Elitserienin Södertälje SK:hon. Vuonna 2011 hän teki JYPin kanssa 2+1 vuoden mittaisen sopimuksen. JYPissä kausi päättyi mestaruusjuhliin, ja Helenius voitti myös SM-liigan parhaalle maalivahdille jaettavan Urpo Ylönen -palkinnon vallaten paikan liigan 1. tähdistökentällisessä. Kesäkuussa 2012 Tampa Bay Lightning ilmoitti tehneensä kaksivuotisen sopimuksen Heleniuksen kanssa.
17. joulukuuta 2013 Lightning ilmoitti että Helenius ei jatka AHL-joukkue Syracuse Crunchin riveissä.
Kaudeksi 2014–2015 Helenius siirtyi Jokereihin kaksivuotisella sopimuksella. Keväällä 2016 Hän solmi kaksivuotisen jatkosopimuksen seuran kanssa. Kesäkuussa 2017 Heleniuksen sopimus koskien kautta 2017–2018 purettiin yhteisymmärryksessä.
Kaudella 2017–2018 Helenius siirtyi Jokereista KalPaan lainaksi tuuraamaan loukkaantunutta Niko Hovista. Pari kuukautta kestänyt pätkäsopimus ei poikinut jatkoa ja sen jälkeen Helenius teki loppukauden kattavan sopimuksen kasvattajaseuransa Ilveksen kanssa.
Kesäkuussa 2019 Helenius teki marraskuun maajoukkuetaukoon asti kestävän sopimuksen JYPin kanssa. Hän tuurasi loukkaantunutta Markus Ruusua. Marraskuussa Helenius teki loppukauden mittaisen sopimuksen Pelicansiin, jonka ykkösmaalivahti Tomi Karhunen oli siirtynyt kesken kauden SC Berniin.
Elokuussa 2021 Helenius ilmoitti lopettavansa pelaajauransa ja siirtyvänsä maalivahtivalmentajaksi Jokereiden junioriorganisaatioon.
Tilastot > Maajoukkuetilastot

| Vuosi | Turnaus | O | V | H | MIN | PM | NP | PMK | TP% |
| --- | --- | --- | --- | --- | --- | --- | --- | --- | --- |
| 2006 | U18 | 6 | 4 | 1 | 361 | 11 | 1 | 1.83 | 94,1 |
| 2008 | JMM | 4 | 2 | 2 | 214 | 12 | 1 | 3.36 | 86,4 |
Robin Duvillard

| Mitalit | Mitalit | Mitalit |  |
| --- | --- | --- | --- |
|  Robin Duvillard |  Robin Duvillard |  Robin Duvillard |  |
Maa:   Ranska
Miesten maastohiihto
|  Olympialaiset  |  Olympialaiset  |  Olympialaiset  |  |
|  Pronssia | Sotši 2014 | 4×10 km viesti |  |
| MM-kilpailut  | MM-kilpailut  | MM-kilpailut  |  |
|  Pronssia | Falun 2015 | 4×10 km viesti |  |
Robin Duvillard (s. 22. joulukuuta 1983) on ranskalainen maastohiihtäjä.
Duvillard kilpaili maastohiihdon maailmancupissa ensimmäisen kerran La Clusaz'ssa 6. helmikuuta 2004. Duvillardin paras maailmancupin sijoitus on kuudes sija Davosin 15 kilometrin vapaan hiihtotavan kilpailusta 12. joulukuuta 2009 sekä Davosin 30 kilometrin vapaan hiihtotavan kilpailusta 14. joulukuuta 2013.
Sotšin olympialaisissa 2014 Duvillard hiihti kolmannen osuuden Ranskan pronssia saavuttaneessa viestijoukkueessa ja sijoittui kuudenneksi 50 kilometrin vapaan hiihtotavan yhteislähtökilpailussa. Falunin MM-kilpailuissa 2015 hän hiihti kolmannen osuuden Ranskan pronssiviestijoukkueessa ja oli 15 kilometrin vapaan kilpailussa yhdestoista.
Aiheesta muualla

Robin Duvillardin kotisivut
James Chester

James Chester
James Chester (s. 23. tammikuuta 1989 Warrington, Wales) on walesilainen jalkapalloilija, pelipaikaltaan keskuspuolustaja. Hän liittyi Manchester Unitedin akatemiaan vuonna 2005. Tammikuussa 2011 hän siirtyi Englannin Valioliigassa pelanneeseen Hull Cityyn. Kesällä 2015 hän siirtyi West Bromwich Albioniin ja kesällä 2016 edelleen Aston Villaan. Tammikuussa 2020 hän siirtyi lainalle mestaruussarjassa pelaavaan Stoke Cityyn.
Chester pelasi ensimmäisen ottelunsa Walesin A-maajoukkueessa kesäkuussa 2014 ystävyysottelussa Hollantia vastaan. Hän on pelannut kaikkiaan 35 maaottelua. EM-kilpailuissa 2016 hän pelasi täyden ajan Walesin kaikissa kuudessa ottelussa.
River-luokka (hävittäjä, 1903)

| River-luokka |
| --- | --- |


Tekniset tiedot
Uppouma:  554-600 t
Pituus:  69-71 m
Leveys:  7,16 m
Syväys:  3,30 m
Koneteho:  6 000-7 500 ihp
Nopeus:  25,5 solmua
Miehistöä:  70
Aseistus
Meritorjunta:  4 x QF 12 naulan 12 cwt -laivatykkiä yksiputkisina P Mk I -asennuksina 2 x 18" torpedoputkea
River-luokka oli Britannian kuninkaallisen laivaston ensimmäisen maailmansodan aikainen hävittäjäluokka, johon kuului 62 vuosina 1903-1905 valmistunutta alusta. Alusluokka nimettiin lokakuussa 1913 E-luokaksi. Luokan alukset poikkesivat toisistaan, koska ne perustuivat valmistajien suunnitelmiin. Ne oli nimetty Britteinsaarten jokien mukaan ja luokka oli siten ensimmäinen yhtenäisesti nimetty Kuninkaallisen laivaston hävittäjäluokka.
James Chamanga

| Henkilötiedot |
| --- | --- | --- |
Syntymäaika: 2. helmikuuta 1980
Syntymäpaikka: Luanshya, Sambia
Pelipaikka: Hyökkääjä
Pituus: 180 cm
Seura
Seura: Dalian Shide FC
Pelinumero: 11
Seurat
| Vuodet | Seura | O (M) |
|   ?-2003   2003-2004   2005   2005-2006   2006-2007   2007-2008   2008- | Makumbi Stars   City of Lusaka   National Assembly FC   → Zanaco FC (lainalla)   Bush Bucks   Supersport United FC   Moroka Swallows FC   Dalian Shide FC |  ?   ?   ?   27 (10)   24 (7)   22 (7)   21 (14)   43 (9) |
Maajoukkue
| 2005- |  Sambia | 49 (16) |
 Seurajoukkueuran tilastot kattavat vain kansalliset sarjat.
| Mitalit> Maa:   Sambia.Miesten jalkapallo.AM-kilpailut  | Mitalit> Maa:   Sambia.Miesten jalkapallo.AM-kilpailut  | Mitalit> Maa:   Sambia.Miesten jalkapallo.AM-kilpailut  | Maa:   Sambia> Miesten jalkapallo. |
| --- | --- | --- | --- |
|  Kultaa | Gabon-Päiväntasaajan Guinea 2012 | Jalkapallo |  |
James Chamanga (s. 2. helmikuuta 1980 Luanshya) on sambialainen jalkapalloilija, pelipaikaltaan hyökkääjä. Hän edustaa kiinalaista Dalian Shide FC:tä. Chamanga on pelannut vuodesta 2005 lähtien ulkomailla, kolme vuotta Etelä-Afrikassa, jonka jälkeen Kiinassa. Hänellä on hallussaan Etelä-Afrikan liigan yhden ottelun maalintekoennätys, sillä hän teki viisi maalia Platinum Starsia vastaan joulukuussa 2007.
Chamanga on pelannut Sambian maajoukkueessa kolmissa Afrikan-mestaruuskilpailuissa, vuosina 2006, 2008 ja 2010.
Itävalta-Unkarin hajoaminen

Itävalta-Unkarin rajat ja seuraajavaltioiden rajat kartalla.
Itävalta-Unkarin hajoaminen oli suuri geopoliittinen tapahtuma, joka johtui kasvavista sisäisistä ristiriidoista ja Itävalta-Unkarin eri osien itsenäistymisistä. Syynä valtion hajoamiseen olivat ensimmäinen maailmansota, vuoden 1918 sadon epäonnistuminen ja talouskriisi. Vuoden 1917 lokakuun vallankumous ja Yhdysvaltain presidentin Wilsonin ulkopolitiikka tammikuusta 1918 alkaen vahvistivat nationalismia kaikkien Itävalta-Unkarin kansojen keskuudessa.
Keisari Kaarle antoi 11. marraskuuta huolellisesti muotoillun julistuksen, jossa hän tunnusti Itävalta-Unkarin kansojen oikeuden päättää asioistaan. Hän myös luopui oikeudestaan ​​osallistua Itävallan valtion asioihin. Kaksi päivää myöhemmin hän antoi samanlaisen julistuksen Unkarille. Hän ei kuitenkaan luopunut kruunusta ja pysyi käytettävissä siinä tapauksessa, että hänet kutsuttaisiin takaisin. Tämä oli kuitenkin Habsburgien vallan loppu.
Tšekkoslovakia julisti itsenäisyytensä 28. lokakuuta 1918, Puola 11. marraskuuta ja Jugoslavia 1. joulukuuta.
Kaarlen kieltäytyminen luopumasta kruunusta oli lopulta merkityksetöntä. Päivänä sen jälkeen, kun hän ilmoitti vetäytyvänsä Itävallan politiikasta, Itävallan parlamentti julisti Itävallan tasavallan. 16. marraskuuta Unkari itsenäistyi. Lopullisesti maan jakoi Saint-Germainin ja Trianonin rauhat.
Remember Me (videopeli)

| Remember Me |
| --- | --- |

Kehittäjä:  Dontnod Entertainment
Julkaisija:  Capcom
Jakelija:  Steam ja PlayStation Store
Ohjaaja:  Jean-Maxime Moris
Tuottaja:  Nicolas Simon
Suunnittelija:  Philippe Moreau   Marc Pestka
Käsikirjoittaja:  Alain Damasio   Stéphane Beauverger
Taiteilija:  Aleksi Briclot   Michel Koch
Säveltäjä:  Olivier Derivière
Ohjelmoija:  Jérome Banal
Pelimoottori:  Unreal Engine 3
Julkaistu:  NA 3. kesäkuuta 2013AUS 6. kesäkuuta 2013EU 7. kesäkuuta 2013
Lajityyppi:  toimintaseikkailu
Pelimuoto:  yksinpeli
Ikäluokitus:  ESRB: Mature 17+  Virheellinen ESRB-arvo PEGI: 16
Alusta:  Microsoft Windows PlayStation 3 Xbox 360
Jakelumuoto:  Optinen levy ja digitaalinen jakelu
Lisää peliartikkeleitaVideopelien teemasivulla
Infobox OK    : 
Remember Me on kyberpunk-tyylinen toimintaseikkailupeli, jonka on kehittänyt Dontnod Entertainment ja julkaissut Capcom. Peli julkaistiin maailmanlaajuisesti kesäkuussa 2013 Microsoft Windowsille, PlayStation 3:lle ja Xbox 360:lle.
Pelaaminen

Remember Me sisältää tasohyppelyä, tutkimista ja lähitaistelua. Pelissä ohjataan tarinan protagonistia Niliniä kolmannessa persoonassa. Pelissä on mahdollisuus ”remixata” ihmisten muistoja menemällä heidän muistojensa sisälle ja järjestää niitä uudelleen, jotta kohdetta voisi manipuloida. Pelaaja onnistuu tässä toistaessaan muiston uudelleen ja muokkaamalla muiston yksityiskohtia muuttaakseen kohteen muistikuvaa tapahtuneesta. Kun pelaajalla on alhainen terveydentila, näyttö alkaa glitchata, kunnes riittävä terveydentila saadaan takaisin. Nilin kohtaa myös erilaisia arvoitusten muodossa esitettyä pulmapelejä, jotka pelaajan täytyy ratkaista avatakseen ovia, jotta tarinassa pystyy etenemään.
Juoni > Tapahtumapaikka

Peli sijoittuu vuoden 2084 Pariisiin, Neo-Pariisiin. Memorize-yhtiö on keksinyt uuden aivoimplantin nimeltä Sensen, jonka kautta 99 prosenttia väestöstä voi ladata ja jakaa muistonsa internetiin sekä poistaa surullisia tai epämiellyttäviä muistoja. Tämän ansiosta Memorize pystyy kontrolloimaan suurta ihmisjoukkoa. Yritys aloitti joukkovalvonnan, minkä johdosta pieni joukko kapinallisia nimeltä Erroristit pyrkivät kaatamaan Memorizen. Sensenin keksiminen on myös johtanut ”Leapers”-nimisen ihmisjoukon syntymiseen. He ovat muistoihin addiktoituneita ihmisiä, jotka ovat imeneet itseensä niin paljon muistoja, että heidän Senseninsä on heikentynyt. He ovat mutatoituneet ja elävät Neo-Pariisin viemäreissä.
Juoni > Päähenkilö

Pelin juoni keskittyy Niliniin, joka pystyy näkemään, varastamaan ja muuttamaan ihmisten muistoja. Hän kuuluu Errorist-nimiseen vastarintaliikkeeseen. Pelin alkaessa megakorporaatio Memorize on vienyt Niliniltä miltei kaikki hänen muistonsa. Mysteerisen Edge-nimisen miehen avulla Nilin aloittaa etsinnän tarkoituksenaan kaataa Memorize ja saada takaisin menetetyt muistonsa.
Kehitys

Pelin kehitys alkoi vuonna 2008 nimellä Adrift.  Pelin alkuperäinen konsepti oli ilmastonmuutoksen tulvima maailma mekaanikalla, jossa hahmo käyttää vesiskoottereita suunnistaakseen rannikkokaupungissa. Myöhemmin pelin kehittäjät innostuivat konseptista, jossa muisto olisi merkittävässä roolissa pelissä ja suunnittelivat pelin uudelleen, vaikka kehittäjä Jean-Maxime Moris olikin vastahakoinen pelin tapahtumapaikan asettamisesta Pariisiin, sillä pelitalo sijaitsi siellä. Peliä kehitettiin alun perin tietokoneroolipelinä, jonka Sony julkaisisi yksinomaisesti PlayStation 3 -konsolille. Pelin kokonainen kehittäminen aloitettiin helmikuussa 2010, mutta lopetettiin helmikuussa 2011 Dontnodin ja Sonyn välille syntyneistä ristiriitatilanteista seuranneista budjettileikkauksista. Projekti esitettiin vuoden 2011 Gamescom-messuilla pelitalon toivoen, että se saisi huomiota turvatakseen uuden julkaisijasopimuksen. Capcom osti immateriaalioikeudet vuonna 2012 ja tarjosi rahoituksen projektille, jolloin peliä alettiin suunnittella uudelleen toimintaseikkailupelinä julkaistettavaksi usealle alustalle.
Pelin valaistuksen renderöinnissä on käytetty fysiikkaperusteista renderöintiä (PBR). Menetelmä valittiin helpottamaan resurssien uudelleenkäyttöä ja vähentämään pelin tuotantoaikaa. Pelissä käytetään muokattua versiota Unreal Engine 3 -pelimoottorista, jossa käytetään Blinn microfacet -nimellä tunnettua menetelmää.
Jatko-osaa varten on tehty käsikirjoitus. Sen toteutuminen ei ole kuitenkaan todennäköistä ja kehittäjä keskittyy Life Is Strange -pelin jatko-osaan.
Säveltäjä Olivier Derivière voitti IFMCA:n palkinnon pelin ääniraidasta kategoriassa Best Score for a Video Game or Interactive Media.
Myynti

Remember Me on Capcomin yli miljoonan kappaleen myyntiin yltäneiden ”platina”-pelien listalla. Peli on ollut toiseksi ladatuin peli Euroopassa PlayStation Plus -palvelussa.
Ääninäyttelijät

| 0 | 1 | 2 |
| --- | --- | --- |
|  Kezia Burrows  | … |  Nilin Cartier-Wells   |
|  Kosha Engler  | … |  Olga Sedova   |
|  Nathan Nolan  | … |  Edge / H3O   |
|  Jules de Jongh  | … |  Madame / Astrid Voorhees   |
|  Orlessa Altass  | … |  Scylla Cartier-Wells   |
Ääniraita

Kaikki sävellykset Olivier Derivière.
| Remember Me Original Soundtrack |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Nilin the Memory Hunter | 3.27 |  |  |  |  |  |  |  |
| 2. | Rise to the Light | 3.35 |  |  |  |  |  |  |  |
| 3. | Still Human | 3.12 |  |  |  |  |  |  |  |
| 4. | Fragments | 2.19 |  |  |  |  |  |  |  |
| 5. | Neo Paris | 4.01 |  |  |  |  |  |  |  |
| 6. | The Enforcers | 2.15 |  |  |  |  |  |  |  |
| 7. | Chase Through Montmartre | 4.43 |  |  |  |  |  |  |  |
| 8. | Memory Reconstruction | 3.14 |  |  |  |  |  |  |  |
| 9. | The Fight | 3.21 |  |  |  |  |  |  |  |
| 10. | Our Parents | 2.55 |  |  |  |  |  |  |  |
| 11. | Memorize | 3.59 |  |  |  |  |  |  |  |
| 12. | The Ego Room | 3.00 |  |  |  |  |  |  |  |
| 13. | Remember Your Childhood | 4.04 |  |  |  |  |  |  |  |
| 14. | The Zorn | 2.28 |  |  |  |  |  |  |  |
| 15. | Hope | 3.02 |  |  |  |  |  |  |  |
Vastaanotto

| Vastaanotto> Yhteispisteet.Kerääjä | Vastaanotto> Yhteispisteet.Pisteet |
| --- | --- |
Metacritic: 65/100 (PC) 72/100 (PS3) 70/100 (X360)
Arvostelupisteet
Julkaisu: Pisteet
Gamereactor: 7/10
GameSpot: 7/10
IGN: 5.9/10
Pelaaja: 8/10
V2.fi: 
Peli on saanut arvosanaksi 7/10 GameSpotin arvostelussa PlayStation 3, Windows ja Xbox 360 -versioilla kullakin. Arvostelussa kehuttiin päähahmoa, pelimaailmaa ja taistelumekaniikkaa, mutta kritisoitiin tasosuunnittelua ja tarinaa. IGN antoi pelille arvosanaksi 5.9/10 arvostelussaan.
The Daily Telegraph nimesi pelin vuonna 2017 yhdeksi parhaimmista kyberpunk-videopeleistä.
Jatko-osa

10. maaliskuuta 2015 Dontnod ilmoitti luoneensa jo tarinan mahdolliselle jatko-osalle nimeltä Remember Me 2. Dontnodin luova johtaja Jean-Maxime Moris kertoi, että Dontnodin tarkoituksena oli työstää Life Is Strangen toista kautta kanssa ennen Remember Me -pelin jatko-osaan siirtymistä. Jatko-osan toteutuminen ei ole todennäköistä. Dontnodin toimitusjohtaja Oskar Guilbert myönsi, että vaikka Remember Me menestyi hyvin, vain Life Is Strangen odottamaton menestys pelasti yhtiön todella vaikeasta taloudellisesta tilanteesta.
Aiheesta muualla

Remember Me MobyGamesissa (englanniksi)
Remember Me (videopeli) Internet Movie Databasessa (englanniksi)
Remember Me (videopeli) Discogsissa. (englanniksi)
Iso-Herttu

| Iso-Herttu |
| --- | --- |
Valtiot:  Suomi
Maakunnat:  Keski-Suomi
Kunnat:  Hankasalmi
Koordinaatit:  62°20′34″N, 26°29′05″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kuuhankaveden valuma-alue (14.37)
Laskuoja:  Hertunoja Keskiseen 
Järvinumero:  14.371.1.004
Mittaustietoja
Pinnankorkeus:  100,2 m  
Pituus:  2,6 km  
Leveys:  1,3 km  
Rantaviiva:  8,27229 km  
Pinta-ala:  1,69733 km²   
Tilavuus:  0,00385384 km³ 
Keskisyvyys:  2,27 m  
Suurin syvyys:  3 m  
Saaria:  1 
 fiIso-Herttu 
Iso-Herttu  on Keski-Suomessa Hankasalmella Hankasalmen aseman lähellä sijaitseva järvi.
Maantietoa

Järven pinta-ala on 170 hehtaaria eli 1,7 neliökilometriä, se on 2,6 kilometriä pitkä ja 1,3 kilometriä leveä. Sillä on yksi saari, jonka pinta-ala on 0,54 hehtaaria.  Järvi on luodattu ja siitä on julkaistu syvyyskartat. Järven tilavuudeksi on saatu 3,9 miljoonaa kuutiometriä eli 0,0039 kuutiokilometriä. Sen keskisyvyys on 2,3 metriä ja suurin syvyys on 3,0 metriä. Sen rantaviivan pituus on 8,3 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Leppäveden–Kynsiveden alueen (14.3) Kuuhankaveden valuma-alueella (14.37), jonka Kuuhankaveden lähialueeseen (14.371) se kuuluu. Järven vedenpinnan korkeus on 100,2 metriä mpy.
Ink

| Ink TT Quick |
| --- | --- | --- |

Studioalbumin tiedot
 Julkaistu: 2000
 Tyylilaji: heavy metal
 Kesto: 46.49
 Levy-yhtiö: Ocean Records
TT Quick muut julkaisut
| Thrown Together 1992 | Ink 2000 |   |
Ink on yhdysvaltalaisen heavy metal -yhtyeen TT Quickin kolmas albumi, joka julkaistiin vuonna 2000.
Kappaleet

1. Ink (4:03)
2. Subterrania (3:52)
3. Whippin' Time (3:30)
4. World On Display (4:54)
5. Run (3:17)
6. Age and Treachery (4:35)
7. Thick As Thieves (4:18)
8. Stone Dirt Cowboy (5:00)
9. Water Song (5:50)
10. Back To The Bottom (4:15)
11. Take A Lickin (3:10)
Kokoonpano

Mark Tornillo  (laulaja)
Dave Dipietro (kitara)
Walt Fortune (bassokitara)
Erik Ferro (rummut)
Aiheesta muualla

Ink Discogsissa. (englanniksi)
Albumi Ink Encyclopaedia Metallum -sivustolla (englanniksi)
Itäsundankäpinkäinen

| Itäsundankäpinkäinen |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Käpinkäiset Campephagidae
Suku::  Harmaakäpinkäiset Coracina
Laji::  personata
Kaksiosainen nimi
 Coracina personata  (Müller, 1843) 
Katso myös
   Itäsundankäpinkäinen Wikispeciesissä   Itäsundankäpinkäinen Commonsissa 
Infobox OKNimi-testi OKIUCN-testi OK: 
Itäsundankäpinkäinen (Coracina personata) on käpinkäisten heimoon kuuluva varpuslintu.
Levinneisyys

Jaavankäpinkäistä tavataan Indonesiassa ja Itä-Timorissa. Lajin ei uskota olevan vaarassa, ja se on luokiteltu elinvoimaiseksi.
Rive-de-Gier

| Rive-de-Gier |
| --- | --- |
 Yleiskuva kunnasta
 vaakuna
 Rive-de-Gier
 Koordinaatit: 45°31′49″N, 4°37′04″E 
Valtio:  Ranska
Alue:  Auvergne-Rhône-Alpes
Departementti:  Loire
Arrondissementti:  Saint-Étienne
Pinta-ala:  
 – Kokonaispinta-ala:  7,3 km²
Väkiluku (2019):  14 798 
 – Väestötiheys:  2 043 as./km²
Kunnan numero:  42186
 
 Kunnan kotisivut 
Infobox OKVirheellinen NIMI-arvo: 
Rive-de-Gier on kunta Keski-Ranskassa Loirein departementissa Auvergne-Rhône-Alpesin alueella. Se sijaitsee Gierjoen varrella, noin 24 kilometriä Saint-Étiennen kaupungista koilliseen.
Kelttien ja roomalaisen gallian aikana Rive de Gier oli segusiavesien ja allobrogien heimojen välisellä raja-alueella. Rive de Gier oli teollisen vallankumouksen edelläkävijäkaupunki. Gierjoki ei ole purjehduskelpoinen ja kaupungin kohdalla se kulkee peitettynä. Saint-Étiennen ja Lyonin välinen rautatieyhteys kulkee kaupungin kautta, ja se lisäsi kaupungin teollistumista 1800-luvulla. Hiilikaivostoiminta alkoi vuonna 1837. Tätä aiemmin kivihiili tuotiin vuonna 1779 valmistunutta kanavaa pitkin Givorsista. Kanavaa ei ole enää olemassa. Kivihiilen hyvä saatavuus sai lasitehtaita muuttamaan lähemmäksi hiilikaivoksia. Aiemmin lasitehtaat perustettiin metsien läheisyyteen, josta saatiin tarvittavaa puuhiiltä. Vuonna 1788 Rive-de-Gierissä oli kaksi lasitehdasta, jotka tuottivat pulloja ja pikareita. Vuoden 1830 paikkeilla kaupungin kolmekymmentä lasitehdasta työllisti noin 1 200 ihmistä. Viimeinen alueelle lasitehdas lopetti toimintansa vuonna 2006. Myös metalliteollisuudella on ollut kaupungissa suuri merkitys.
Tunnettuja kuntalaisia

Cyril Dessel (s. 1974), kilpapyöräilijä
Aiheesta muualla

Kuvia tai muita tiedostoja aiheesta Rive-de-Gier Wikimedia Commonsissa
Jaakko Hautavainio

| Jaakko Hautavainio |
| --- | --- |
Luoja(t):  Reijo Mäki
Näyttelijä(t):  Ilkka Heiskanen Jope Ruonansuu (vain elokuvassa V2 – Jäätynyt enkeli)
Ensi- esiintyminen:  Vares – Pahan suudelma
Kustantaja:  Solar Films (elokuvasarja) Otava (kirjasarja)
Henkilötiedot
Status:  komisario
Ammatti:  poliisi
Sukupuoli:  mies
Kotipaikka:  Turku
Asuinpaikka:  Turku
Suhteet
Tutut:  Jussi Vares
Infobox OKVirheellinen NIMI-arvo: 
Jaakko Hautavainio on kuvitteellinen poliisi elokuva- ja kirjasarja Vareksessa. Hän on statukseltaan komisario ja on yksityisetsivä Jussi Vareksen hyvä ystävä. Elokuvissa häntä esittää Ilkka Heiskanen lukuun ottamatta elokuvaa V2 – Jäätynyt enkeli, jossa häntä esitti Jope Ruonansuu.